**ՀԻՄՆԱՎՈՐՈՒՄ**

**«ՎԵԴԻ ՀԱՄԱՅՆՔԻ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԿՈՂՄԻՑ ԸՆԴՈՒՆՎԱԾ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ՀԱՇՎԱՌՄԱՆ ԵՎ ՊԱՀՊԱՆՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 Վեդի համայնքի ավագանու քննարկմանը ներկայացվող «Վեդի համայնքի տեղական ինքնակառավարման մարմինների կողմից ընդունված նորմատիվ իրավական ակտերի հաշվառման և պահպանման կարգը սահմանելու մասին» որոշման նախագիծը մշակվել է «Նորմատիվ իրավական ակտերի մասին» օրենքի 26-րդ հոդվածի 3-րդ մասի պահանջներով՝ Հայաստանի Հանրապետության Սահմանադրության 182-րդ հոդվածի 3-րդ մասով սահմանված կարգավորումների համատեքստում։
**Իրավական ակտի ընդունման նպատակը և կարգավորման անհրաժեշտությունը.** Հաշվի առնելով այն հանգամանքը, որ Նորմատիվ իրավական ակտերը պետք է ենթարկվեն հաշվառման և պահպանման այդ ակտերն ընդունող մարմնի սահմանած կարգով, ինչպես նաև համայնքի ՏԻ մարմինները օրենքով սահմանված կարգով ընդունում է ենթաօրենսդրական նորմատիվ իրավական ակտեր, որոնք ենթակա են կատարման համայնքի տարածքում, հետևաբար նորմատիվ իրավական ակտերի հաշվառման և պահպանման կարգը պետք է սահմանի համայնքի ավագանին՝ նպատակ հետապնդելով աշխատակազմի մակարդակում կարգավորել ընդունվող իրավական ակտերի հաշվառման և պահպանման գործընթացը, դրանով իսկ ապահովելով ակտերի հուսալի և ապահով, երկարաժամկետ պահպանման գործը, ինչպես նաև դյուրացնելու ընդունված իրավական ակտերի վիճակագրության և մոնիթորինգի վարման գործընթացները։
**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.** Նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:
**Իրավական ակտի ընդունման կապակցությամբ**  **բյուջեում եկամուտների և ծախսերի ավելացման կամ նվազեցման մասին.** Նախագծի ընդունման կապակցությամբ համայնքի բյուջեում ծախսերի և եկամուտների էական ավելացում կամ նվազեցում չի նախատեսվում:
**Նախագծով առաջարկվող կարգավորումների բնույթն ու նպատակը.** Նախագիծը կրում է ներքին **(լոկալ)** բնույթ, քանի որ պարունակում է վարքագծի կանոն այն անձանց խմբի համար, որոնք ակտն ընդունող մարմնի հետ աշխատանքային հարաբերությունների մեջ են, ուղղված է կարգավորելու նորմատիվ իրավական ակտերի հաշվառման և պահպանման կարգը սահմանելու և դրանք պահպանելու հետ կապված հարաբերությունները, ինչպես նաև նպատակ է հետապնդում աշխատակազմի մակարդակում կարգավորել ընդունվող իրավական ակտերի հաշվառման և պահպանման գործընթացը։

**Իրավական ակտի կիրառման դեպքում ակնկալվող արդյունքը.** Նախագծի ընդուն­­ման արդյունքում ակնկալվում է ապահովել ակտերի հուսալի և ապահով երկարաժամկետ պահպանման գործը, ինչպես նաև դյուրացնել ընդունված իրավական ակտերի վիճակագրության և մոնիթորինգի վարման գործընթացները։

**ՀԱՄԱՅՆՔԻ ՂԵԿԱՎԱՐ ԳԱՐԻԿ ՍԱՐԳՍՅԱՆ**